cyanic-selkie/wikianc huggingface dataset:
Էկոլոգիական քիմիա
Կոնֆերանսներ
Conference Topics։
Ամսագրեր
Հիմնադիր՝ Մոլդովայի գիտությունների ակադեմիայի քիմիայի ինստիտուտ։
Կատեգորիա:Քիմիայի բաժիններ Կատեգորիա:Էկոլոգիական քիմիա
Վիկտորյա Աբրիլ
Վիկտորյա Աբրիլ (Victoria Abril, իրական անունը` Վիկտորյա Մերիդա Ռոխաս (Victoria Mérida Rojas), ), իսպանացի դերասանուհի և երգչուհի։ Նկարահանվել է ավելի քան 80 կինոնկարում։
Կենսագրություն
Վիկտորյա Աբրիլը ծնվել է Մադրիդում։ Ութ տարեկանից զբաղվել է բալետով, իսկ 15 տարեկանում իսպանական հեռուստատեսությունում վարել է ժամանցային շոուներ։ 1970-ական թվականներին սկսել է նկարահանվել կինոյում։ Կինոդեբյուտը «Մոլեգնություն» (1976 թ.) կինոնկարն էր։
1977 թվականին Վիսենթե Արանդայի «Սեռի փոփոխում» կինոնկարում Վիկտորյա Աբրիլը կերտել է տրանսսեքսուալի կերպար։ Արդյունքում նա խաղացել է նաև նույն ռեժիսորի 11 կինոնկարներում, այդ թվում այնպիսի ֆիլմերում, որոնք արժանացել են միջազգային մի շարք մրցանակների. «Լուտե. Նա շարժվում է կամ պայթում» (1987 թ.), «Ոչ ոք չի պատմի մեր մասին, երբ մահանանք» (1995 թ. երկուսն էլ արժանացել են Սան Սեբաստիանի կինոփառատոնի մրցանակին), «Սիրեկանները» (1991 թ. պարգևատրվել է Բեռլինի կինոփառատոնի «Արծաթե արջ»-ով)։
1982 թվականին Վիկտորյա Աբրիլը տեղափոխվել է Ֆրանսիա։ Երկու անգամ ներկայացվել է «Սեզար» մրցանակին` Ժան-Ժակ Բենեքսի «Լուսինը կեղտաջրով լի առվում» (1983 թ.), որտեղ նրա խաղընկերուհին Նաստասյա Կինսկին էր և «Կապվածություն» («Հաշիվների մաքրում» 1984 թ.) ֆիլմերի համար։
1986 թվականին նկարահանվել է Նագիսա Օսիմայի սկանդալային «Մաքս, սեր իմ» կինոնկարում, որտեղ հերոսուհին սիրահարվել էր շիմպանզեին։ 1980-ական թվականներին Վիկտորյա Աբրիլը հաճախ նկարահանվում էր իսպանացի ռեժիսորների ֆիլմերում ` «Հեծանիվներ ամռան համար» (1983 թ.), «Ամենահիասքանչ գիշերը» (1984 թ.), «Կախարդական ժամ» (1985 թ.) և այլն։
1990 թվականին Վիկտորյա Աբրիլը Պեդրո Ալմոդովարի «Կապիր ինձ» կինոնկարում կատարել է թմրամոլ պոռնոդերասանուհու գլխավոր դերը։ Այդ ֆիլմում նրա խաղընկերը Անտոնիո Բանդերասն էր։ Կինոնկարը Վիկտորյա Աբրիլին արժանացրեց Իսպանիայի ազգային «Գոյա» կինոմրցանակին։ Ավելի ուշ նա նկարահանվել է Ալմոդովարի «Բարձր կրունկներ» (1991 թ.) և «Կիկա» (1993 թ.) ֆիլմերում։
Վիկտորյա Աբրիլի այլ ֆիլմերից են նաև «Բատոն-Ռուժ» («Եռակի հանցագործություն» 1988 թ.), «Անիծված սիզամարգ» (1995 թ.), «101 Ռեյկյավիկ» (2000 թ.), «Լուրեր չկան Աստծուց» (2001 թ.), «Բյուզանդական արքայադուստրը» (2006 թ.), «Ամառային անձրև» (2006 թ.), «Արյունակից քույրեր» (2008 թ.) և այլն։
Զաբոլոտե (այլ կիրառումներ)
Զաբոլոտե, կարող է վերաբերել՝
Վիկտորյա Աբրիլ
Անձնական կյանքը
1977 թվականին Վիկտորյա Աբրիլը ամուսնացել է Չիլիի ֆուտբոլի հավաքականի նախկին խաղացող Գուստավո Լաուբեի հետ։ 1982 թվականին նրանք ամուսնալուծվել են։ Վիկտորյան ունի երկու որդի ֆրանսիացի ռեժիսոր Ժերար դե Բատիստայից։ Ամուսնացած է եղել նաև պրոդյուսեր Պիեռ Էդելմանի հետ։
Ծանոթագրություններ
Կատեգորիա:Իսպանացի դերասանուհիներ Կատեգորիա:Իսպանացի երգչուհիներ Կատեգորիա:Դերասանուհիներ այբբենական կարգով Կատեգորիա:Իսպանացի հեռուստատեսային դերասաններ Կատեգորիա:Իսպանացի երաժիշտներ
Ալյոնա Կոստորնայա
Ալյոնա Սերգեևնա Կոստորնայա (Алёна Серге́евна Косторна́я, ), ռուս գեղասահորդ, որը ներկայանում է մենասահքով, Գրան պրիի եզրափակչի հաղթող (2019), պատանիների աշխարհի առաջնության արծաթե մեդալակիր (2018), պատանեկան Գրան պրիի եզրափակչի հաղթող (2018) և արծաթե մեդալակիր (2017), Ռուսաստանի առաջնության կրկնակի բրոնզե մեդալակիր (2018, 2019) , Ռուսաստանի գավաթի եզրափակչի հաղթող (2018)։ Ռուսաստանի սպորտի վարպետ ։
2019 թվականի դեկտեմբերի 7-ի դրությամբ նա Դահուկորդների միջազգային միության վարկանիշում զբաղեցնում է 16-րդ տեղը ։
2019 թվականին Կոստորնայան CS Finlandia Trophy մեծահասակների մակարդակով իր առաջին միջազգային մեկնարկի ժամանակ ազատ ծրագրում կատարել է երկու եռյակ աքսել՝ դառնալով տասներորդ կինը, որն այս տարրը հաջողությամբ կատարել է միջազգային մրցումներում։ Գեղասահքի պատմության մեջ առաջին մենակատարն է, որը կարճ ծրագրում արժանացել է 85 միավորի, իսկ ընդհանուր հաշվով՝ 247 միավորի։ Կարճ ծրագրում և միավորների գումարով համաշխարհային այժմյան ռեկորդակիրն է։
Սկիզբ
Ալյոնա Կոստորնայան սկսել է գեղասահքով զբաղվել 4 տարեկանից ։
Ավելի վաղ սովորել և մարզվել է Մոսկվայի ՕՌՄՄՊՄԴ-ում ։
2011/2012 մրցաշրջանից ի վեր գեղասահքով զբաղվել է «Սամբո-70» սպորտի և կրթության կենտրոնում. մինչև 2017 թվականը՝ «Конёк Чайковской» մասնաճյուղում, ավելի ուշ՝ «Բյուրեղապակյա» մասնաճյուղում ։ Մարզիչը Էթերի Թութբերիձեն է։
Լուսին Մամյան
Լուսին Հենրիկի Մամյան, հայ ճարտարապետ։ Հայաստանի ճարտարապետների միության անդամ (1995) , Հայաստանի նկարիչների միության անդամ (2013):
Ալյոնա Կոստորնայա
2016-2017 մրցաշրջան
Առաջնաելույթը տեղի է ունեցել Ռուսաստանի պատանեկան առաջնությունում, որտեղ զբաղեցրել է 16-րդ տեղը։
Լուսին Մամյան
Հենրիկ Մամյանի դուստրը, ճարտարապետ Աշոտ Արշակյանի կինը։
Ալյոնա Կոստորնայա
2017-2018 մրցաշրջան
2017 թվականի աշնանը Լեհաստանում և Իտալիայում շատ հաջող առաջնաելույթ է ունեցել Գրան պրիի պատանեկան փուլերում, որտեղ զբաղեցրել է, համապատասխանաբար, առաջին և երկրորդ տեղերը, ինչը նրան հնարավորություն է տվել անցնել Գրան պրիի պատանեկան եզրափակիչ։ 2017 թվականի դեկտեմբերին Նագոյայում կայացած եզրափակչի համառ պայքարում Կոստորնայան առաջին տեղը զիջել է Ալեքսանդրա Տրուսովային, որը նույնպես Էթերի Թութբերիձեի սանն էր։ Միևնույն ժամանակ, Ալյոնային հաջողվել է բարելավել իր նախորդ բոլոր նվաճումները։
Լուսին Մամյան
Կենսագրություն
Լուսին Մամյանը ծնվել է 1966 թվականին։ 1983-1988 թվականներին սովորել և ավարտել է Երևանի պոլիտեխնիկական ինստիտուտի ճարտարապետաշինարարական ֆակուլտետի ճարտարապետության բաժինը, 1994 թվականին սովորել է Միլանի Կաթոլիկ համալսարանին կից արվեստների միջազգային դպրոցում։
Ալյոնա Կոստորնայա
2017-2018 մրցաշրջան
Մեկուկես շաբաթ անց Կոստորնայան առաջին անգամ ելույթ է ունեցել 2018 թվականի Ռուսաստանի մեծահասակների առաջնությունում, որտեղ կարճ և ազատ ծրագրերի հանրագումարով հավաքել է 216,57 միավոր և արժանացել բրոնզե մեդալի ։
Լուսին Մամյան
Կենսագրություն
1988-1991 թվականներին որպես ճարտարապետ աշխատել է «Երևաննախագիծ» ինստիտուտի N 4 արվեստանոցում, 1990-1991 թվականներին եղել է Երևանի ճարտարապետաշինարարական ինստիտւտի ճարտարապետական ֆակուլտետի «Ճարտարապետական նախագծման» ամբիոնի լաբորանտ, 1992-1994 թվականներին դասավանդել է Հայկական բաց համալսարանի Հագուստի մոդելավորման ֆակուլտետում, 1997 թվականից` Երևանի ճարտարապետաշինարարական պետական համալսարանի «Գծանկարչության, գեղանկարչության և քանդակի» ամբիոնի դոցենտ, 2014 թվականից՝ «ՃՏՊՃԺՎՎԳԱ և Պ» ամբիոնի դոցենտ ։
Ալյոնա Կոստորնայա
2017-2018 մրցաշրջան
Հունվարի վերջին Ռուսաստանի պատանեկան առաջնությունում զբաղեցրել է երկրորդ տեղը։
Լուսին Մամյան
Ծանոթագրություններ
Կատեգորիա:Հայ կին ճարտարապետներ Կատեգորիա:Հայ նկարչուհիներ Կատեգորիա:ՀՊՃՀ շրջանավարտներ Կատեգորիա:Հայաստանի ճարտարապետների միության անդամներ Կատեգորիա:Հայաստանի նկարիչների միության անդամներ
Ալյոնա Կոստորնայա
2017-2018 մրցաշրջան
2018 թվականի փետրվարի վերջին հաղթել է Ռուսաստանի գավաթի եզրափակչում։
Մարտի սկզբին Սոֆիայում կայացած Աշխարհի պատանեկան առաջնությունում նվաճել է արծաթե մեդալ՝ կրկին զիջելով միայն Տրուսովային ։ Ալյոնային հաջողվել է բարելավել ընդհանուր և ազատ ծրագրերում ունեցած իր նախորդ ձեռքբերումները։
2018-2019 մրցաշրջան
Ռուսաստանի առաջնությունում կարճ ծրագրից հետո 74,40 միավորով զբաղեցրել է երրորդ տեղը, իսկ ազատ ծրագրում կատարել է մաքուր գլանում՝ դրա համար ստանալով 152,14 միավոր ։ Արդյունքում Ալյոնա Կոստորնայան երկու տարի անընդմեջ առաջնությունում նվաճել է բրոնզե մեդալ՝ երրորդ տեղն զբաղեցնելով ինչպես ընդհանուր միավորներով, այնպես էլ ազատ ծրագրում ։
Ինչպես և նախորդ մրցաշրջանում, Ալյոնան Ռուսաստանի պատանեկան առաջնությունում նորից զբաղեցրել է երկրորդ տեղը։
2019 թվականին գեղասահքի աշխարհի պատանեկան առաջնությունն Ալյոնան բժշկական պատճառներով բաց է թողել ։
2019-2020 մրցաշրջան
Սկսած 2019-2020 մրցաշրջանից՝ Կոստորնայան կենտրոնացել է միայն մեծահասակների խմբի ելույթների վրա։
Ալյոնան մրցաշրջանի մրցույթներն սկսել է Finlandia Trophy չելլենջերի ելույթով, որտեղ զբաղեցրել է առաջին տեղը։
2019 թվականի նոյեմբերի 2-ին Ալյոնա Կոստորնայան Գրենոբլում (Ֆրանսիա) կայացած Գրան պրիի մեծահասակների շարքում իր առաջնաելույթով ստացել է 236,00 միավոր և զբաղեցրել առաջին տեղը՝ առաջ անցնելով Ալինա Զագիտովայից (216,06 միավոր) և ամերիկացի Մերայա Բելլից (212,89 միավոր) ։ Ավելին, ազատ ծրագրում Կոստորնայան սահմանել է անձնական ռեկորդ՝ 159,45 միավոր ։ Այս փուլի պարգևատրման արարողության ժամանակ ծիծաղելի իրավիճակ է ստեղծվել. Գրենոբլի մետրոպոլիայի ղեկավար Քրիստոֆ Ֆերարին ոսկե մեդալը հանձնել է ամերիկացի Մերայա Բելլին, որն զբաղեցրել է երրորդ տեղը։ Հասկանալով կատարված սխալը՝ Բելլն արագ կողմնորոշվել է. պարանոցից արագ հանել է ոսկե մեդալն ու իր ձեռքով հանձնել Ալյոնային ։
2019 թվականի նոյեմբերի վերջին Սապոպրոյում (Ճապոնիա) կայացած Գրան պրիի շարքերի երկրորդ փուլում՝ NHK Trophy, Ալյոնան 240,00 միավորով զբաղեցրել է առաջին տեղը՝ առաջ անցնելով ճապոնացի Ռիկա Կիհիրայից (231,84 միավոր) և Ալինա Զագիտովայից (217,99 միավոր)։ Ընդ որում Կոստորնայան կարճ ծրագրում սահմանել է համաշխարհային ռեկորդ՝ 85,04 միավոր։
Շարքի եզրափակչի կարճ ծրագրում Կոստորնայան 85,45 միավոր արդյունքով գերազանցել է իր համաշխարհային ռեկորդը։ Ազատ ծրագրում հավաքել է 162,14 միավոր՝ ընդհանուր միավորով գերազանցելով հանրագումարային ծրագրի համաշխարհային ռեկորդը (247,59)։ Զբաղեցրել է առաջին տեղը։
Մանրամասն արդյունքներ
ԳՄՄ առաջնություններում փոքր մեդալներով պարգևատրում են կարճ և ազատ ծրագրերի համար։ ԳՄՄ համակարգում համաշխարհային ընթացիկ ռեկորդները նշված են թավ և շեղագիր, նախորդները՝ թավ։
DJ Mustard
Դիժոն Մակֆարլեյն (Dijon McFarlane, ), ավելի հայտնի է որպես DJ Mustard, ամերիկացի երաժշտական պրոդյուսեր և դիջեյ։ Նա պրոդյուսեր և հեղինակ է այնպիսի հիթային երգերի, ինչպիսիք են՝ Թայգայի «Rack City», Թու Չեյնսի «I'm Different», YG-ի «My Nigga», Թի Փեյնի «Up Down (Do This All Day)», Քիդ Ինկի «Show Me», Ty Dolla Sign-ի «Paranoid», Թրեյ Սոնգզի «Na Na», Թինաշեի «2 On», Ջերեմայի «Don't Tell 'Em», Թիֆլայի «24 Hours», T.I.-ի «No Mediocre», Ֆերգիի «L.A. Love (La La)», Will.i.am-ի «Feelin' Myself», Բիգ Շոնի «I Don't Fuck With You», Վիզ Խալիֆայի «You and Your Friends», Ռիհաննայի «Needed Me» և շատ այլ երգերի։
2014 թվականի օգոստոսին թողարկել է իր դեբյուտային՝ «10 Summers» ստուդիական ալբոմը, որում տարբեր կատարողներ կատարում են նրա ստեղծած երգերը ։
Արտաքին հղումներ
Կատեգորիա:1990 ծնունդներ Կատեգորիա:Հունիսի 5 ծնունդներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի դիջեյներ Կատեգորիա:21-րդ դարի ամերիկացի երաժիշտներ Կատեգորիա:Բեմական կեղծանուններ
Last One Standing
Երգացանկ
Սկավառակ 1
Ծանոթագրություններ
Կատեգորիա:Սկայլար Գրեյի երգեր
Սուրբ Ներսես Շնորհալի եկեղեցի (այլ կիրառումներ)
Սուրբ Ներսես Շնորհալի եկեղեցի կարող է վերաբերել՝
Զաբորե (այլ կիրառումներ)
Զաբորե, կարող է վերաբերել՝
(7315) Կոլբե
(7315) Կոլբե (Kolbe), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,548877 ա. մ., առավելագույնը մոտենում է 2,368 ա. մ. հեռավորության վրա և հեռանում 2,7297 ա. մ. ։ Արեգակի շուրջ մեկ ամբողջական պտույտ է կատարում 1486,35 երկրային օրվա ընթացքում, իր ուղեծրով շարժվելով միջինում 0,242204 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,12° անկյուն։
Տավուշի թեմ
Տավուշի թեմի ստեղծում
Վայոց թեմի առաջնորդի պաշտոնում ծառայության է կոչվել Տ. Աբրահամ եպիսկոպոս Մկրտչյանը՝ ազատվելով Սյունյաց թեմի առաջնորդի պաշտոնից։ Սյունյաց թեմի Սյունիքի փոխառաջնորդ Տ. Զավեն աբեղա Յազիչյանը, ազատվելով իր պաշտոնից, նշանակվել է նույն թեմի Առաջնորդական տեղապահ։ Իսկ Գուգարաց թեմի Տավուշի փոխառաջնորդ Տ. Թորգոմ վարդապետ Տոնիկյանը ծառայության է կոչվել Տավուշի թեմում՝ որպես Առաջնորդական տեղապահ ։
Ծանոթագրություններ
Կատեգորիա:Հայ առաքելական եկեղեցու թեմեր Կատեգորիա:Տավուշի թեմ
Զաբրոդե (այլ կիրառումներ)
Զաբրոդե, կարող է վերաբերել՝
Նիյազգուլովո (գյուղ, Զիանչուրինսկի շրջան)
Նիյազգուլովո (Ниязгулово, Ниязғол), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 151 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Զիանչուրինսկի շրջանի բնակավայրեր
Գրաշխարհ
«Գրաշխարհ», գրական-մշակութային, տեղեկատվական պարբերաթերթ։
Պատմություն
Անդրադառնում է Հայաստանում լույս տեսնող տպագիր արտադրանքին, պարբերական մամուլին, համացանցային կայքերին, պարբերաբար տպագրում է պետական պատվերով և պետական աջակցությամբ լույս տեսած գրքերի մատենագիտական ցանկերը, անոտացիաներով և գրախոսականներով անդրադառնում ուշագրավ հրատարակություններին, լուսաբանում է ՀՀ հրատարակչությունների գործունեությունը, գրքի միջազգային ցուցահանդեսները, տոնավաճառները, մրցույթները, փառատոները, ծանոթացնում է գրաշուկայում արտոնագրված գրքերի (մասնավորապես՝ առաջին հնգյակի) վարկանիշներին։ Ներկայացնում է Հայաստան ներկրված օտարալեզու, ինչպես նաև Սփյուռքում լույս տեսած հայերեն հրատարակությունները, ՀՀ բուհերի հրատարակած գրքերը, պարբերականների ցանկերը և այլն։
Կատեգորիա:Հայկական պարբերականներ
Յակով Այզենբերգ
Յակով Լազարևիչ Այզենբերգ (Яков Лазаревич Айзенберг, ), խորհրդային և ռուսաստանցի սցենարիստ։ Ռուսաստանի Դաշնության մշակույթի վաստակավոր աշխատակից (1995) ։
Կենսագրություն
Յակով Լազարևիչ Այզենբերգը ծնվել է 1924 թվականի մայիսի 15-ին Դոնի Ռոստով քաղաքում՝ հրեական ընտանիքում։ Հայրենական մեծ պատերազմի սկզբում ավարտել է միջնակարգ դպրոցի 8-րդ դասարանը։ 1941 թվականին նրա ընտանիքը տարհանվել է Չելյաբինսկ, իսկ մեկ տարի անց նա կամավոր մեկնել է ռազմաճակատ և անցել ամբողջ պատերազմը։ Հետպատերազմյան տարիներին տեղափոխվել է Մոսկվա, որտեղ 1946 թվականին ընդունվել է Թատերական արվեստի պետական ինստիտուտ (ԳԻՏԻՍ), որն ավարտել է 1951 թվականին։ Նույն թվականին տեղափոխվել է Թուրքմենական ԽՍՀ, որտեղ 1954 թվականին աշխատանքի է անցել «Թուրքմենֆիլմ» կինոստուդիայում, նախ՝ որպես լրագրող, ապա` որպես խմբագիր։ 1956 թվականին նույն տեղում նշանակվել է սցենարիի բաժնի վարիչի պաշտոնում և աշխատել մինչև 1961 թվականը ։
1966 թվականից աշխատել է ԽՍՀՄ կինեմատոգրաֆիստների միության ռոստովյան բաժանմունքում որպես խորհրդական։ 1981 թվականից «Կինոարվեստի հիմունքները» և «Վավերագրական կինոյի պատմությունը» թեմաներով դասախոսել է Ռոստովի համալսարանի բանասիրական ֆակուլտետում ։
Թուրքմենական բազմաթիվ հայտնի ֆիլմերի սցենարների հեղինակն է։ Ռոստովի կինոխրոնիկայի ստուդիայի 42 ֆիլմերի մեծ մասը նկարահանվել է նրա սցենարներով։ Մեծանուն գրող Անտոն Չեխովի ստեղծագործությանն ու կենսագրությանն են նվիրված նրա «Աստիճաններ», «Չեխովները», «Մուրճիկով մարդը», «Վարկած» ֆիլմերը» ։
Պարգևատրվել է Հայրենական պատերազմի 2-րդ աստիճանի շքանշանով, մեդալներով ։
Յակով Այզենբերգը մահացել է 1995 թվականի դեկտեմբերի 24-ին։
Արտաքին հղումներ
Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Ռուս սցենարիստներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:Խորհրդային սցենարիստներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:Ռուսաստանի Դաշնության մշակույթի վաստակավոր գործիչներ
Տոքսիկոլոգիա
Տոքսիկոլոգիա (հունարեն τοξικος - թույն և - գիտություն, այսինքն  - գիտություն թույների մասին), գիտություն, որն ուսումնասիրում է թունավոր տոքսիկ և վնասակար նյութերը, օրգանիզմների և էկոհամակարգերի վրա նրանց ազդեցության պոտենցիալ վտանգը, տոքսիկ գործողության մեխանիզմները, ինչպես նաև աղտորոշման մեթոդները և այդպիսի թունավորումներից առաջացած հիվանդությունների կանխարգելմանը և բուժմանը։
Կլինիկական տոքսիկոլոգիա
Տոքսիկոլոգիայի բաժին, որն ուսումնասիրում է քիմիական միացությունների և տոքսիկ ազդեցությունների հետևանքով առաջացած մարդկային հիվանդությունները թունավորման աղտորոշման, կանխարգելման և թերապիայի գիտական հիմնավորման նպտակով։
Տեսական տոքսիկոլոգիա
Տոքսիկոլոգիայի բաժին, որը որոշում է օրգանիզմների և թույների, փոխազդեցության հիմնական օրենքները, նրանց տոքսիկոկինետիկան և տոքսիկոդինամիկան։
Ստանիսլավչիկ (գյուղ, Պերվոմայսկի շրջան)
Արտաքին հղումներ
Կատեգորիա:Ուկրաինայի Նիկոլաևի մարզի Պերվոմայսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1294 թվականին հիմնադրված բնակավայրեր
Տոքսիկոլոգիա
Կանխարգելիչ տոքսիկոլոգիա
Տոքսիկոլոգիայի բաժին, որն ուսումնասիրում է կենդանի օրգանիզմների և էկոհամակարգերի վրա տոքսիկ նյութերի ազդեցության պոտենցիալ վտանգի կանխազգուշացման միջոցները։
Էկոլոգիական տոքսիկոլոգիա
Գիտություն, որն ուսումնասիրում է էկոհամակարգերի վրա տոքսիկ նյութերի և կենսոլորտում նրանց ձևափոխության արդյունքների ազդեցության էֆֆեկտները, նրանց շրջապտույտը կենսոլորտում, ազդեցությունը կենդանի օրգանիզմների և մարդու վրա, հատկապես՝ սննդային շղթաներում։ Հոմանիշն է՝ էկոտոքսիկոլոգիա։
Տոքսիկոդինամիկա
Գիտություն օրգանների կամ հյուսվածքների ռեցեպտորների վրա տոքսիկ նյութերի ներգործության և դրանց ազդեցության ֆիզիոլոգիական և կենսաքիմիական մեխանիզմների վերաբերյալ։
Տոքսիկոկինետիկա
Գիտություն, որն ուսումնասիրում է օրգանիզմում տոքսիկ նյութերի մուտք գործման, բաշխման, կենսափոխակերպման և հեռացման գործընթացների արագությունը, ինչպես նաև մետաբոլիզմը։
Հղումներ
Կատեգորիա:Էկոլոգիա
Գոգավանի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Գոգավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 12 հուշարձան (7 միավոր)։
Ծանոթագրություններ
Կատեգորիա:Լոռու մարզի հուշարձանների ցանկեր
Դմիտրի Նազարյան
Դիմիտրի Հովակիմի Նազարյան, հայ բանասեր։ Բանասիրական գիտությունների դոկտոր, պրոֆեսոր։
Կենսագրություն
Ծնվել է 1936 թվականի հունվարի 1-ին Երևանում ։
Աշխատություններ
Հրատարակել է «19-րդ դարավերջի և 20-րդ դարասկզբի արտասահմանյան գրականության պատմությունից» գիրքը։
Ծանոթագրություններ
Կատեգորիա:Հայ բանասերներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՊՄՀ շրջանավարտներ
Աստերոիդների ցանկ (55201-55300)
Աստերոիդների ցանկ (55101-55200) * Աստերոիդների ցանկ * Աստերոիդների ցանկ (55301-55400)
Կլաուդիո Աբադո
Կլաուդիո Աբադո (Claudio Abbado, ), օպերային և սիմֆոնիկ նվագախմբերի իտալացի դիրիժոր և երաժշտական գործիչ։
Կենսագրություն
Կլաուդիո Աբադոն ծնվել է Միլանում՝ հայտնի ջութակահար Միքելանջելո Աբադոյի ընտանիքում։ Միլանի Վերդիի անվան կոնսերվատորիան ավարտելուց հետո Աբադոն կատարելագործվել է Հանս Սվարովսկու մոտ՝ Վիեննայի երաժշտության և կատարողական արվեստի ակադեմիայում։ 1958 թվականին ԱՄՆ-ում Ս․ Ա․ Կուսևիցկու անվան դիրիժորների մրցույթում ստացել է առաջին մրցանակ, իսկ 1963 թվականին 1-ին մրցանակի է արժանացել Դ․ Միտրոպուլոսի անվան մրցույթում։
Տասնհինգ տարի (1968-1986) ղեկավարել է Միլանի «Լա Սկալա» օպերային թատրոնը։ Բացի այդ՝ եղել է նաև Վիեննայի օպերայի գեղարվեստական ղեկավարը (1986-1991) և աշխարհի լավագույն նվագախմբերի՝ Լոնդոնի ֆիլհարմոնիկի, Վիեննայի ֆիլհարմոնիկի, Բեռլինի ֆիլհարմոնիկի գլխավոր դիրիժորը ։
2013 թվականին նշվեց նրա 80-ամյակը։ Իտալիայի նախագահ Ջորջո Նապոլիտանոն նրան նշանակեց ցմահ սենատոր ։
Ծանոթագրություններ
Կատեգորիա:Իտալացի դիրիժորներ Կատեգորիա:Իտալիայի ցմահ սենատորներ Կատեգորիա:«Գրեմմի» մրցանակի դափնեկիրներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Իտալացի կոմպոզիտորներ Կատեգորիա:Իտալիայի քաղաքական գործիչներ Կատեգորիա:Վիեննայի երաժշտության և կատարողական արվեստի համալսարանի շրջանավարտներ Կատեգորիա:Իտալացի դաշնակահարներ Կատեգորիա:Իտալացի երաժշտական գործիչներ
Վարդան Նիկոյան
Վարդան Սամվելի Նիկոյան, ՀՀ պետական գործիչ, ՀՀ Միջազգային տնտեսական ինտեգրման և բարեփոխումների նախարարության աշխատակազմի ղեկավար։
Աշխատանքային գործունեություն
Հայաստանի Հանրապետական կուսակցության խորհրդի անդամ է։
Ծանոթագրություններ
Կատեգորիա:ՀՀ պետական գործիչներ Կատեգորիա:1985 ծնունդներ Կատեգորիա:Հունվարի 31 ծնունդներ Կատեգորիա:Երևան քաղաքում ծնվածներ Կատեգորիա:ՀՀ ՊԿԱ շրջանավարտներ Կատեգորիա:ԵՊՀ ֆիզիկայի ֆակուլտետի շրջանավարտներ Կատեգորիա:ՀՀԿ անդամներ Կատեգորիա:Հայ քաղաքական գործիչներ
Կանանց միջազգային խորհուրդ
Սկզբնական շրջան
Ռեյչել Ֆոսթեր Էյվերին տնօրինել է ICW-ի առաջին հանդիպման պլանավորման մանրամասների մեծ մասը, Սյուզան Բ. Էնթոնին նախագահել է տասնվեց նիստերից ութը ։ ICW-ն սահմանադրություն է մշակել և երեք տարին մեկ հիմնել ազգային ժողովներ, իսկ հինգ տարին մեկ՝ միջազգային ժողովներ։
Առաջին նախագահ է ընտրվել անգլիացի Միլիսենթ Գարեթ Ֆոսեթը, սակայն նա հրաժարվել է պաշտոնավարել։
1894 թվականին ICW-ն հանդիպել է Բեռլինում, որտեղ Ալիքս ֆոն Կոտան ասել է, որ շատ ավագ ուսուցիչներ հեռու են մնացել ։ 1899 թվականին նրանք հանդիպել են Լոնդոնում, Մեծ Բրիտանիա ։
Վաղ տարիներին Միացյալ Նահանգները աջակցել է կազմակերպության ծախսերից շատերին, իսկ ԱՄՆ անդամների վճարումները կազմել են բյուջեի զգալի մասը։ Հանդիպումների մեծ մասն անցկացվել է Եվրոպայում կամ Հյուսիսային Ամերիկայում, և նրանք ընդունել են երեք պաշտոնական լեզուների՝ անգլերենի, ֆրանսերենի և գերմաներենի օգտագործումը, ինչը խոչընդոտել է ոչ եվրոպական ծագում ունեցող կանանց մասնակցությանը։ ICW-ն ակտիվորեն չի նպաստել կանանց ընտրական իրավունքին, որպեսզի չվրդովեցնի ավելի պահպանողական անդամներին։
1899 թվականին խորհուրդն սկսել է ավելի առարկայական հարցեր լուծել՝ ձևավորելով Խաղաղության և միջազգային արբիտրաժի միջազգային մշտական կոմիտե։ Շուտով ստեղծվել են այլ մշտական հանձնաժողովներ, որոնց միջոցով ICW-ն ներգրավվել է ընտրական իրավունքից մինչև առողջություն ։
Քսաներորդ դար
1904 թվականին ICW-ի Բեռլինի համագումարում ձևավորվել է առանձին կազմակերպություն՝ Կանանց ընտրական իրավունքի միջազգային դաշինքը՝ ազգային ընտրական իրավունքի ասոցիացիաների ուժեղ ֆեմինիստական ինքնությունը հարմարեցնելու համար։ 1909 թվականի համագումարը տեղի է ունեցել Տորոնտոյում, Կանադա, իսկ 1914 թվականին՝ Հռոմում ։ 6-րդ Կոնգրեսը տեղի է ունեցել 1920 թվականին Օսլոյում, Նորվեգիա , 1925 թվականին՝ Վաշինգտոնի կոնգրեսը և այնուհետև 1930 թվականին, համաժողովն անցկացվել է Վիեննայում ։ Հաջորդ համաժողովը եղել է ICW-ի և Հնդկաստանում Կանանց ազգային խորհրդի համատեղ համագումարը, որը հյուրընկալվել էր Կալկաթայում 1936 թվականին ։ Երկրորդ համաշխարհային պատերազմի ժամանակ համագումարները կասեցվել են ։
1925 թվականին ICW-ն գումարել է իր առաջին կոալիցիան՝ Կանանց միջազգային կազմակերպությունների միացյալ մշտական կոմիտեն, որպեսզի կարողանա լոբբինգ իրականացնել Ազգերի լիգայում կանանց նշանակման համար։ 1931 թվականին Ազգերի լիգան հավաքել է Ազգության հարցերով կանանց խորհրդատվական կոմիտե՝ լուծելու կնոջ իրավունքների (և ազգության) հարցը, երբ ամուսնանում է այլ երկրի տղամարդու հետ ։ 1931 թվականին ստեղծվել են երկու լրացուցիչ կոալիցիաներ՝ Կապի կոմիտեն և Խաղաղության ու զինաթափման կոմիտեն։ ICW-ի սահմանադրությունը վերանայվել է 1936 թվականին ։ ICW-ն աշխատել է Ազգերի լիգայի հետ 1920-ական թվականներին և Միավորված ազգերի կազմակերպության հետ՝ Երկրորդ համաշխարհային պատերազմից հետո։
Մինչև 1938 թվականը ICW-ի հետ փոխկապակցված խորհուրդների թիվը, որը վերածվել է կանանց միջազգային կազմակերպություններից ամենահայտնի և ամենաշատ խորհրդակցությունների ենթարկվածներից մեկի, հասել է երեսունվեցի ։
Երկրորդ համաշխարհային պատերազմը մեծ անկազմակերպություն է առաջացրել Խորհրդի աշխատանքում։ Որոշ ազգային խորհուրդներ ընդհանրապես դադարեցրել են իրենց աշխատանքը։ Մյուսների ղեկավարությունն ու կազմակերպությունը խաթարվել են։ 1946-ին ICW-ն հանդիպել է Ֆիլադելֆիայում՝ կրկին կենտրոնացնելու իր ջանքերը և վերականգնելու իր նախկին միասնությունը։ Համաժողովը հայտարարություն է տարածել՝ դատապարտելով պատերազմը և մարդկության դեմ ուղղված բոլոր հանցագործությունները, ինչպես նաև պահանջելով կանանց ավելի ակտիվ դերակատարություն ազգային և միջազգային ասպարեզում ։
Ներկայումս
1947 թվականից ի վեր ICW-ն ունի Խորհրդատվական կարգավիճակ Միավորված ազգերի կազմակերպության Տնտեսական և սոցիալական խորհրդի (ECOSOC) համար՝ ամենաբարձր հավատարմագրումը, որը ՀԿ-ն կարող է ստանալ Միավորված ազգերի կազմակերպությունում։ Ներկայումս ICW-ն կազմված է 70 երկրներից և ունի կենտրոնական գրասենյակ Փարիզում ։ Միջազգային հանդիպումներն անցկացվում են երեք տարին մեկ անգամ։
Միջազգային հանդիպումներ
1888` Վաշինգտոն (կոնգրեսի հիմնադրամ)
1899` Լոնդոն
1914` Հռոմ
1920` Օսլո
1925` Վաշինգտոն
1930` Վիեննա
1936` Կալկաթա, կազմակերպվել է CIT-ի և Հնդկաստանի կանանց ազգային խորհրդի կողմից համատեղ
1946` Ֆիլադելֆիա
2006` Կիև
2009` Յոհաննեսբուրգ
2015` Սեուլ
2015` Իզմիր
2018` Ջոկյակարտա
2022` Ավինյոն
Գործընկերներ
Միացյալ Նահանգների Կանանց ազգային խորհուրդը հիմնադրվել է 1888 թվականին ICW-ի առաջին հավաքում։ Կանադայի կանանց ազգային խորհուրդը հիմնադրվել է 1893 թվականին։ Ֆրանսիայի կանանց ազգային խորհուրդը ստեղծվել է 1901 թվականին, 1903 թվականին՝ Իտալիայի կանանց ազգային խորհուրդը, իսկ 1905 թվականին՝ Բելգիայի կանանց ազգային խորհուրդը ։ Ավստրալիայի կանանց առաջին ազգային խորհուրդը ստեղծվել է 1931 թվականին՝ համակարգելու Ավստրալիայի դաշնությունից առաջ գործող պետական մարմինները։
Արտաքին հղումներ
Կատեգորիա:Կազմակերպություններ այբբենական կարգով Կատեգորիա:Կանանց միջազգային կազմակերպություններ Կատեգորիա:Ֆեմինիստական կազմակերպություններ
Զագոսկինո (այլ կիրառումներ)
Զագոսկինո, կարող է վերաբերել՝
Աշիշա դու Տոկանտինս
Աշիշա դու Տոկանտինս (Axixá do Tocantins), համայնք Բրազիլիայում՝ Տոկանտինսի նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 7 974 մարդ՝ 2006 թվականի տվյալներով։ Գրավում է 150,214 կմ2 տարածք։ Բնակչության խտությունը՝ 53,1 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր Կատեգորիա:1964 թվականին հիմնադրված բնակավայրեր
(91) Էգինա
(91) Էգինա (Aegina), աստերոիդ աստերոիդների հիմնական գոտում։ Հայտնաբերվել է 1866 թվականի նոյեմբերի 4-ին Էդուարդ Ստեֆանի կողմից Մարսելում ։
Միջին հեռավորությունը Արեգակից կազմում է 2,590226 ա. մ., առավելագույնը մոտենում է 2,3124 ա. մ. հեռավորության վրա և հեռանում 2,8681 ա. մ., իսկ Երկրի ուղեծրին Էգինա աստերոիդը նվազագույնը մոտենում է 1,3298 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1522,67 երկրային օրվա ընթացքում, իր ուղեծրով շարժվելով միջինում 0,236427 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,11° անկյուն։ Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1866 թվականին հայտնաբերված աստղագիտական մարմիններ Կատեգորիա:Էդուարդ Ստեֆանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Lista de asteroidi
Բյուր լե Մոն
Բյուր լե Մոն (Bures-les-Monts), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 131 մարդ, բնակչության խտությունը` 25.14 մարդ/կմ²։ Բնակավայրը զբաղեցնում է 5.21 կմ² տարածք։
Աշխարհագրություն
Գտնվում է Փարիզ քաղաքից 250 կմ արևմուտք, Կան քաղաքից` 55 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 27։ Ակտիվության ցուցանիշը կազմում է 69,7 %։ 62 աշխատունակ մարդկանցից աշխատել է 56 անձ (31 տղամարդ և 25 կին)։ Գործազուրկ են եղել 6 անձ (2 տղամարդ և 4 կին)։ 27 անաշխատունակներից 5-ը եղել են աշակերտներ կամ ուսանողներ, 10-ը` թոշակառուներ, իսկ 12-ը չեն աշխատել տարբեր պատճառներով ։
Զագորե (այլ կիրառումներ)
Զագորե, կարող է վերաբերել՝
Բանեհ
Բանեհ, Քուրդիստան նահանգի Բանեհ երկրամասի մայրաքաղաքը, որը գտնվում է Իրանի արևմտյան սահմանին։ Բանեհը արևելքից սահմանակցում է Սաքեզին, արևմուտքից Սարդաշտին, հարավից Մարիվանին և մոտավորապես 30 կմ է հեռու Իրաքի Քուրդիստանից։ Ըստ 2006 թվականի մարդահամարի քաղաքը ունի 115,325 բնակչություն։ Քուրդիսատնի շրջանում Բանեհը չորրորդ քաղաքն է և հետ է մնում միայն Սանադաջից, Մարիվանից և Սաքքեզից։ Նա նաև ըստ բնակչությամբ 109-րդ քաղաքն է Իրանում։ Այն գտնվում է Զագրոսի լեռների սրտում, շրջակայքը հայտնի է կաղնու եզակի անտառներով։
Ծանոթագրություններ
Կատեգորիա:Իրանի քաղաքներ Կատեգորիա:Քրդաբնակ տարածաշրջաններ
Պարուրաձև գալակտիկա
Պարուրաձև գալակտիկա (նշվում է` S), գալակտիկաների հիմնական տեսակներից մեկը Հաբլի հաջորդականության մեջ, որը նկարագրվել է նրա կողմից 1936 թվականին ։ Նման գալակտիկաներն ունեն զգալի սկավառակի բաղադրիչ և փոքր ուռուցիկություն, և, ի տարբերություն ոսպնյակաձև գալակտիկաների, ունեն արտահայտված պարուրաձև թևեր, ինչի համար էլ ստացել են իրենց այս անվանումը։ Ենթադրվում է, որ պարուրաձև գալակտիկաները կազմում են բոլոր գալակտիկաների մոտ կեսը ։
Ուսումնասիրության պատմություն
Առաջին անգամ «պարուրաձև միգամածությունները» որպես աստղագիտական մարմինների դաս նկարագրվել են Ուիլյամ Փարսոնսի կողմից 1845 թվականին ։ Այնուամենայնիվ, այն ժամանակ դեռ ենթադրվում էր, որ այս միգամածությունները գտնվում են Ծիր Կաթինի ներսում և գազի ու փոշու ամպեր են, և միայն 1926 թվականին Էդվին Հաբլը ապացուցեց, որ նմանատիպ աստղագիտական մարմինները իրականում գտնվում են Ծիր Կաթինի սահմաններից դուրս ։
Ֆիզիկական բնութագրեր
Տարբեր գալակտիկաների, ներառյալ պարուրաձև գալակտիկաների պարամետրերը տարբերվում են լայն տիրույթում ։
Պարուրաձև գալակտիկաներն ամենից հաճախ ունենում են 20–40 կիլոպարսեկ տրամագծեր, թեև երբեմն հանդիպում են ավելի մեծ գալակտիկաներ։ Օրինակ՝ հայտնի ամենամեծ պարուրաձև գալակտիկան՝ NGC 6872-ը, ունի մոտ 160 կիլոպարսեկ տրամագիծ, ինչը հինգ անգամ մեծ է Ծիր Կաթինի տրամագծից ։ Գալակտիկաների մեծ մասը ունեն բացարձակ աստղային մեծություն` -21m-ից մինչև -23m, բայց կան նաև գաճաճ գալակտիկաներ՝ ավելի ցածր պայծառությամբ։ Վերջապես, գալակտիկաների մեծ մասի, ներառյալ գաճաճների, զանգվածները գտնվում են 109-ից 1012 M☉ միջակայքում, և ավելի մեծ զանգված ունեցող գալակտիկաներն ավելի քիչ տարածված են, քան փոքր գալակտիկաները ։
Պտտման արագությունները սովորաբար տատանվում են 100-ից մինչև 300 կմ/վրկ-ի սահմաններում։ Միևնույն ժամանակ, պտույտի բնույթը տարբեր է՝ տարբեր գալակտիկաներում և գալակտիկաների տարբեր մասերում. էլիպսաձև գալակտիկաներում և սկավառակային գալակտիկաների ուռուցիկության մեջ աստղերը և գալակտիկայի այլ տարրերը պտտվում են տարբեր հարթություններում ընկած երկարացված ուղեծրերում։ Ոսպնյակաձև և պարուրաձև գալակտիկաների սկավառակի բաղադրամասերում շարժումը տեղի է ունենում մոտավորապես նույն հարթության շրջանաձև ուղեծրերի երկայնքով ։
Պարուրաձև գալակտիկաների համար կատարվում է Թուլլի-Ֆիշերի կախվածությունը, որը կապում է գալակտիկայի ընդհանուր պայծառությունն ու նրա պտտման արագությունը։ Այս կախվածությունը կիրառելի է նաև ոսպնյակաձև գալակտիկաների համար, բայց մի փոքր տարբեր գործակիցներով ։
Կառուցվածք
Պարուրաձև գալակտիկաները կազմված են հետևյալ բաղադրիչներից.
Բոլոր տեսակի գալակտիկաների մեջ (բացառությամբ անկանոնների, որոնք չունեն կառուցվածք), միջինում պարուրաձև գալակտիկաներում սկավառակի բաղադրիչն առավել ցայտուն է, իսկ ուռուցիկությունը՝ ամենաքիչ արտահայտված ։ Պարուրաձև գալակտիկաների սկավառակներում դիտվում են գալակտիկական թևեր, և ինքնին սկավառակը սովորաբար շրջապատված է գալակտիկական լուսապսակով։ Հալոն պարունակում է գալակտիկայի զանգվածի մի փոքր մասը՝ հիմնականում 2-րդ սերնդի հին աստղեր և գնդաձև կուտակումներ։ Նույն պարունակությամբ է ուռուցիկությունը, իսկ սկավառակը, ընդհակառակը, հարուստ է 1-ին սերնդի երիտասարդ աստղերով, ցրված աստղային կուտակումներերով և միջաստղային գազով ու փոշով, ինչպես նաև միգամածություններով ։
Բար
Որոշ պարուրաձև գալակտիկաներ կենտրոնում ունեն ձողիկ, որը կոչվում է բար, որն անցնում է պարուրաձև թևերի միջև։ Ինչպես ցույց տվեցին 2005 թվականի դիտարկումները Սպիտցերի անվան տիեզերական աստղադիտակի կողմից, այն ունի նաև Ծիր Կաթինը, և այս պահին այն ունի բոլոր պարուրաձև գալակտիկաների 2/3-ը։ Այնուամենայնիվ, ժամանակի ընթացքում այս թիվը փոխվում է. 8 միլիարդ տարի առաջ պարուրաձև գալակտիկաների միայն 11%-ն ուներ այն, իսկ 2,5 միլիարդ տարի առաջ այդ թիվը կրկնապատկվել էր ։
Պարուրաձև կառուցվածք
Գալակտիկական թևերը, որոնք դիտվում են միայն պարուրաձև գալակտիկաների սկավառակներում, առանձնանում են իրենց ավելի մեծ պայծառությամբ և կապույտ գույնով սկավառակի ֆոնի վրա և ունեն լոգարիթմական պարույրի ձև։ Բոլոր պարուրաձև գալակտիկաներն ունեն թևեր, սակայն պարուրաձև գալակտիկաների միայն 10%-ն ունի կանոնավոր կառուցվածք։ Գալակտիկաների 60%-ում պարուրաձև կառուցվածքը պակաս կանոնավոր է, բայց, ընդհանուր առմամբ, այն լավ հետագծված է, իսկ մնացած 30%-ը պատկանում է բամբակաձև գալակտիկաներին. նրանց պարուրաձև նախշը բաղկացած է առանձին կտորներից և շարունակական պարույրներ չի կազմում ։
Թևերի միջև կան նաև աստղեր և միջաստղային նյութ, սակայն գալակտիկաների թևերն առանձնանում ենառանձնանում են նրանով, որ դրանք գալակտիկայի ամենաակտիվ աստղաստեղծ շրջաններն են։ Հենց դրանցում են ձևավորվում աստղերը, սակայն դրանցից ամենապայծառններն ու ամենատաքերը երկար չեն ապրում և ժամանակին չեն հասցնում սկավառակի այլ շրջաններ տեղափոխվել։ Ուստի դրանք դիտվում են միայն գալակտիկայի թևերում, որն էլ ապահովում է նրանց բարձր պայծառություն և կապտավուն գույն։ Այնուամենայնիվ, ինֆրակարմիր տիրույթում նկատվում է նաև պարուրաձև կառուցվածք, հետևաբար թևերը նույնպես աստղային խտության բարձրացված շրջաններ են ։
Պարույրները «ոլորվում են», թե «փաթաթվում» հարցի պատասխանը երկար ժամանակ անհայտ էր, այսինքն՝ գալակտիկայի պտույտը տեղի է ունենում թևերի արտաքին ծայրով, համապատասխանաբար, ետ կամ առաջ. կողքից դիտվող գալակտիկաներում անհնար է նկատել պարուրաձև կառուցվածքը, իսկ այն գակալակտիկաները, որոնք դիտվում են դիմահայաց, դժվար է չափել պտտման արագությունը։ Այս պահին ենթադրվում է, որ գալակտիկաների մեծ մասում պարույրները ոլորված են, սակայն որոշ փոխազդող գալակտիկաներում հակառակն է նկատվել ։
Պարուրաձև թևերի ծագումը նույնպես երկար ժամանակ հանելուկ էր. ամենապարզ պատկերացման մեջ, որտեղ պարուրաձև ճյուղերը մշտապես պարունակում են միևնույն նյութը, գալակտիկայի մի քանի պտույտների ընթացքում նրանք կձգվեին և կքանդվեին։ Հետևաբար, այս պահին գերիշխում են երկու վարկածներ՝ կամ պարուրաձև թևերը երկար չեն ապրում և անընդհատ անհետանում և հայտնվում են, կամ նրանք պտտվում են գալակտիկայի կենտրոնի շուրջը իրենց սեփական արագությամբ՝ ի տարբերություն գալակտիկայի պտույտի արագությունից, այսպիսով, աստղերի ձևավորումն անընդհատ տեղի է ունենում տարբեր տարածքներում ։
Աղբյուրներ
Կատեգորիա:Գալակտիկաների մորֆոլոգիական տիպեր
Բոյանչուկ
Բոյանչուկ (Боянчук), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Բոյանչուկ գյուղում բնակվում էր 1 033 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Զաստավնայի շրջանի բնակավայրեր Կատեգորիա:Ուկրաինայի գյուղեր
Արջաձոր (հեղեղատ)
Արջաձոր, հեղեղատ Հայաստանում։ Անցնում է Կարմրաշեն գյուղի արևմտյան կողմով, թեքվում դեպի հարավ և Ներքին Թալինի մոտ բաժանվում մի քանի մանր առուների։ Արջաձորի ավազանում հայտնաբերվել են հնագույն դամբարաններ ։
Ծանոթագրություններ
Կատեգորիա:Ձորեր այբբենական կարգով
(7316) Հայդու
(7316) Հայդու (Hajdu), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,794112 ա. մ., առավելագույնը մոտենում է 2,4646 ա. մ. հեռավորության վրա և հեռանում 3,1236 ա. մ. ։ Արեգակի շուրջ մեկ ամբողջական պտույտ է կատարում 1705,94 երկրային օրվա ընթացքում, իր ուղեծրով շարժվելով միջինում 0,211027 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,81° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նինեկ
Նինեկ (Нынек), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 567 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Մոժգինսկի շրջանի բնակավայրեր
Զադնյայա (այլ կիրառումներ)
Զադնյայա, կարող է վերաբերել՝
Ղուրսալի պատմության և մշակույթի անշարժ հուշարձանների ցանկ (Լոռու մարզ)
Ծանոթագրություններ
Կատեգորիա:Լոռու մարզի հուշարձանների ցանկեր
Սքոթ Վուտոն
Սքոթ Ջեյմս Վուտոն (Scott James Wootton, ), անգլիացի ֆուտբոլիստ, «Պլիմուտ Արգայլ» ակումբի պաշտպան։
Ակումբային կարիերա
Կարիերան սկսել է «Տրանմիր Ռովերս» ակումբի ակադեմիայում։ 13 տարեկան հասակում տեղափոխվել է «Լիվերպուլի» ակադեմիա։ 2007 թվականին տեղափոխվել է «Մանչեսթեր Յունայթեդի» ակադեմիա։ 2009/10 մրցաշրջանում եղել է «Յունայթեդ» ակադեմիայի թիմի (մինչև 18 տարեկան) ավագ։ 2010/11 մրցաշրջանում սկսել է ելույթ ունենալ ակումբի պահեստային կազմում։
2010 թվականի սեպտեմբերի 30-ին վարձավճարով տեղափոխվել է «Տրանմիր Ռովերս» ակումբ մեկ ամիս ժամկետով ։ Հոկտեմբերի 2-ին «Ռովերսում» նորամուտը նշել է «Բրայթոն ընդ Հոուվ Ալբիոնի» դեմ խաղում։ «Տրանմիրը» պարտվում էր հանդիպման ընթացքում 0:1 հաշվով, սակայն Վուտոնը գլխի հարվածով հավասարեցրել է հաշիվը տուգանային հարվածից հետո (չնայած գոլն արդյունքում գրանցվել է նրա թիմակցի վրա), և հանդիպումն ավարտվել է ոչ ոքի ։ Ընդհանուր առմամբ, նա մասնակցել է 9 խաղի և դարձել 1 գոլի հեղինակ «Լեյտոն Օրիենտի» դեմ խաղում ։
2011 թվականի մայիսին Վուտոնը «Մանչեսթեր Յունայթեդում» նորամուտը նշել է ընկերական խաղում. դա Գարի Նևիլի հրաժեշտի խաղն էր։ Նա փոխարինել է Նևիլին հանդիպման 85-րդ րոպեին ։
2011 թվականի հուլիսի 1-ին Վուտոնը վարձավճարով տեղափոխվել է «Պիտերբորո Յունայթեդ», որտեղ արդեն խաղում էր «Յունայթեդում» իր թիմակից Ռայան Թաննիկլիֆը ։ Օգոստոսի 20-ին Վուտոնն իր առաջին խաղն անցկացրեց «Պիտերբորոյում»՝ մասնակցելով 7:1 հաշվով «Իպսվիչ Թաունի»" ջախջախմանը ։ 2012 թվականի հունվարի 23-ին Սքոթը վերադարձել է «Մանչեսթեր Յունայթեդ», քանի որ նրա վարձակալական պայմանագիրը խզվել է ։
2012 թվականի հունվարի 31-ին Վուտոնը վարձակալությամբ տեղափոխվել է «Նոթինգհեմ Ֆորեստ» մինչև մրցաշրջանի ավարտը ։ Նա ակումբում անցկացրել է 13 հանդիպում։
2012 թվականի սեպտեմբերի 26-ին Սքոթը «Մանչեսթեր Յունայթեդում» նորամուտը նշել է պաշտոնական խաղում։ Դա «Նյուքասլի» դեմ Ֆուտբոլային լիգայի գավաթի խաղն էր, որն ավարտվել է 2:1 հաշվով՝ հօգուտ «կարմիր սատանաների» ։ Հոկտեմբերի 2-ին Չեմպիոնների լիգայում անցկացրել է իր առաջին հանդիպումը՝ փոխարինելով Ջոնի Էվանսին ՉՖՌ-ի հետ արտագնա խաղում ։
2013 թվականի հունվարին «Պիտերբորո Յունայթեդ» է տեղափոխվել վարձակալությամբ մինչև մրցաշրջանի ավարտը ։
2013 թվականի օգոստոսի 20-ին «Մանչեսթեր Յունայթեդը» հաստատել է Վուտոնի տեղափոխությունը «Լիդս Յունայթեդ»։ Խաղացողը նոր ակումբի հետ կնքել է երեք տարվա պայմանագիր ։
Ելույթների վիճակագրություն
(2012 թվականի դեկտեմբերի 5-ի տվյալներով)
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Տրանմիր Ռովերսի ֆուտբոլիստներ Կատեգորիա:Նոթինգհեմ Ֆորեստի ֆուտբոլիստներ Կատեգորիա:Միլթոն Քինս Դոնսի ֆուտբոլիստներ Կատեգորիա:Պլիմուտ Արգայլի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի պաշտպաններ
Էկոլոգիական տոքսիկոլոգիա
Էկոլոգիական տոքսիկոլոգիա (էկոտոքսիկոլոգիա), տոքսիկոլոգիայի բաժին է, որն ուսումնասիրում է էկոհամակարգերի վրա տոքսիկ նյութերի ազդեցությունը և նրա շրջապտույտը կենսոլորտում, հատկապես՝ սննդային շղթաներ։ Էկոլոգիական տոքսիկոլոգիան հանդիսանում է տոքսիկոլոգիական դիսցիպլինների շարքում ամենաերիտասարդը և ուսումնասիրում է բնական կենսահամակարգեր տոքսիկանտների ներմուծման աղբյուրները, քիմիական նյութերի գործունեության տոքսիկ ազդեցությունը կենդանի օրգանիզմների վրա, ինչպես նաև էկոհամակարգերի կայունությունը և նրանց վերօրգանիզմային մակարդակի կենսահամակարգերի գործելը տոքսիկ աղտոտման պայմաններում։ Էկոտոքսիկոլոգիայի ուսումնասիրման կենսաբանական օբյեկտներից մեկը մարդն է։ Այս տեսանկյունից, էկոտոքսիկոլոգիան կոչված է լուծելու մարդու էկոլոգիայի կարևոր խնդիրներից մեկը - մարդկանց առողջության պահպանումը շրջակա միջավայրում առկա վնասակար նյութերի վնասումից։ Ի տարբերություն ավանդականի, ժամանակակից էկոտքսիկոլոգիան ուսումնասիրում է տոքսիկ էֆֆեկտները ոչ միայն օրգանական, այլև առավելապես պոպուլյացիոն և բիոցենոտիկ մակարդակներում։ Նրա երկրորդ առանձնահատկությունն այն է, որ տոքսիկ էֆֆեկտների ուսումնասիրության ժամանակ հատուկ ուշադրություն է դարձվում շրջակա միջավայրին, որպես ակտիվ բաղադրիչի, որն ազդում է թունավորության դրսևորման վրա։ Այսպիսով, իրականացվում է վնասակար նյութերից մարդկանց և բիոտայի պահպանության խնդրի լուծման համակարգային մոտեցում։ Առաջին անգամ որպես ինքնուրույն միջդիսցիպլինար գիտա-փորձնական ուղղություն, էկոտոքսիկոլոգիան հիշատակվում է 1969 թվականին։ Օտարերկրյա գիտական գրականությունում էկոտոքսիկոլոգիա հասկացության հետ միասին մոտ իմաստով օգտագործվում է «Շրջակա միջավայրի տոքսիկոլոգիա» տերմինը (environmental toxicology) :
Հղումներ
Կատեգորիա:Էկոլոգիա
Ասնի (վայր)
Ասնի, վայր, բրույթը՝ անորոշ։ Գտնվում էր Մեծ Հայքի Տուրուբերան աշխարհի Տարոն գավառում, Ավետյաց բլուր վայրից ոչ հեռու։ Հիշատակում է Հովհաննես Մամիկոնյանը ։
Զարոբյան
Զարոբյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Պարսկերեն հիմքով ազգանուններ
Նիշա (գյուղ, Մոժգինսկի շրջան)
Նիշա (Ныша), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 1014 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Մոժգինսկի շրջանի բնակավայրեր
Հաղթանակի կամուրջ (Մոսկվա)
Հաղթանակի կամուրջ (Мост Побе́ды, նախկին անվանումը՝ 1-ին Լենինգրադյան ուղանցույց), ուղեկամուրջ Մոսկվայի Լենինգրադյան խճուղում։ Անցնում է Մոսկվայի երկաթուղու Ռիժսկայա ուղղությամբ՝ միացնելով Սոկոլ և Վոյկովսկի շրջանները։ Կամրջի շինարարության տեսակը՝ երկաթբետոնե, հեծանածածկ, քառաթռիչք։ Կամրջի վրա Լենինգրադյան խճուղին ունի 4 շերտ։ Կամրջի երկարությունը 132 մետր է, լայնությունը` 35 մետր ։
Պատմություն
Այս կամուրջը հանդիսանում է Մոսկվայում հաղթանակին նվիրված առաջին հուշարձաններից մեկը, քանի որ դրա շինարարությունը սկսվել է դեռևս Հայրենական մեծ պատերազմի տարիներին։ 1943 թվականին, երբ պատերազմում վճռական շրջադարձ եղավ հօգուտ ԽՍՀՄ-ի, ճարտարապետը Դմիտրի Չեչուլինը և քանդակագործ Նիկոլայ Տոմսկին սկսեցին Լենինգրադյան խճուղում աշխատել նոր ուղանցույցի վրա։ Այդ ժամանակ ուղանցույցը գտնվում էր Մոսկվայի ծայրամասում՝ քաղաքի հյուսիսարևմտյան հատվածում։ 1941 թվականի աշնանը հենց այդտեղ են տեղի ունեցել կատաղի մարտեր։ Կամրջի քանդակային կոմպոզիցիայի հիմքում ընկած էր Մոսկվայի ճակատամարտի գաղափարը ։
Սկզբում ուղանցույցի յուրաքանչյուր ուղղությամբ երթևեկելու համար կար երկու երթուղի ։ 1960-1961 թթ. կամուրջը զգալիորեն վերականգնվել է (իրականում վերակառուցվել է) ։ կամրջի երթևեկելի մասն ընդլայնվել է՝ յուրաքանչյուր ուղղությամբ չորս շերտ։ Կամրջի նոր նախագծի հեղինակներն են ճարտարագետ Ի. Յու. Արշավսկին և ճարտարապետ Կոնստանտին Յակովլևը ։ Վերակառուցման ընթացքում քանդակները տեղադրվել են կամրջի ծայրերում գտնվող նոր գրանիտե պատվանդանների վրա։ Այնուամենայնիվ, քանդակագործության դիզայնի մի մասը ) կորել է։
Քանդակային նախագծում
Կամրջի հյուսիսային մասում բարձր պատվանդանների վրա կին և տղամարդ զինվորների արձաններն են։ Քանդակագործ Նիկոլայ Տոմսկին առանձնահատուկ կարևորություն է տվել նրանց ուրվագծերին։
Ստեփան Գրիգորյան (նկարիչ)
Կենսագրություն
Ստեփան Գրիգորյանը ծնվել է 1940 թվականի սեպտեմբերի 20-ին Սարամեջ գյուղում (այժմ՝ ՀՀ Լոռու մարզում)։ 1960 թվականին ավարտել է ԵԳՈՒ-ն, 1967 թվականին՝ ԵԳԹԻ-ը։ 1967-1968 թվականներին եղել է «ՀՍՀ»-ի գեղարվեստական խմբագիր։ 1968-1970 թվականներին դասավանդել է ԵԳՈՒ-ում, 1970 թվականից՝ ՀՊՄԻ-ում (այժմ՝ ՀՊՄՀ, պրոֆեսոր՝ 2007 թվականից), 1970-2008 թվականներին, միաժամանակ՝ ԵԳԹԻ-ում (2004 թվականից՝ ԵԳԱ)։
Պատկերազարդել է Մուրացանի «Գևորգ Մարզպետունի» (1973, Բ.), Ս. Զորյանի «Սմբատ Բագրատունի» (1975, Բ.), Զ. Խալափյանի «Թույլը և ուժեղը» (1978), Պ. Թյությունճյանի «Թանիոս Շահինի գիւղացիական ապստամբութիւնը» (1987, Բ.), Ս. Թուրքմենբաշու «Ռուհնամա» (2005), Ա. Ղումաշյանի «Ապրելու իմ ժամանակը» (2008), «Նվիրյալները» (2008) գրքերը։
Գրիգորյանի գրաֆիկական գործերից տպագրվել են «Գրական թերթ», «Հայրենիքի ձայն», «Երեկոյան Երևան» թերթերում և «Նոր-Դար» ամսագրում, հոդվածներ՝ «Գեղարվեստական միտք» ամսագրում։ Հեղինակ է «Մի քանի տեղեկություններ գծանկարի ուսուցման և հայ միջնադարյան արվեստում այդ առարկայի դրվածքի մասին» (2003), «Մեր մանկավարժ արվեստագետները» (2005), «100 դիմանկար» (2008) գրքերի։
Ստեփան Գրիգորյանը մահացել է 2010 թվականի մայիսի 2-ին Երևանում։
Կատեգորիա:Հայ նկարիչներ
Կարտեր Ջենկինս
Կենսագրություն
Ջենկինսը ծնվել է Տամպա քաղաքում, Ֆլորիդա նահանգում։ Նա մեծացել է Կերոլվուդում, Ֆլորիդա նահանգում, ավարտել է Independent Day միջնակարգ դպրոցը։ Նրա ընտանիքը հետագայում տեղափոխվել է Շերման Օակս, Կալիֆոռնիա ։ Ունի ավագ եղբայր, Ռենեկրա Ջենկինս, որը նույնպես դերասան է, ունի նաև՝ քույր՝ Թիֆանի ։
Ջենկինսը ապրում է Լոս Անջելեսում իր ծնողների, եղբոր, քրոջ, երեք շների և չորս կատուների հետ։ Հանգստյան օրերին խաղում է բեյսբոլ և ֆուտբոլ իր ընկերների հետ, ինչպես նաև պոկեր՝ Թվիթթերում ։
Արտաքին հղումներ
Կատեգորիա:Ամերիկացի դերասաններ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղա երեխա դերասաններ
Ժիրայր Զորթյան
Ժիրայր Համբարձումի Զորթյան, հայ գեղանկարիչ, քանդակագործ, թատերական նկարիչ։
Կենսագրություն
Ժիրայր Զորթյանը ծնվել է 1911 թվականին Քյութահյայում, հայ ընտանիքում։ Նկարչական տաղանդը նրա մոտ ի հայտ է եկել դեռևս երեք տարեկան հասակից։ Եղեռնից մազապուրծ՝ ինը տարեկանում ծնողների հետ հասնում է Պադուա, Իտալիա՝ սպասելով Միացյալ Նահանգներից ստացվող վիզային։ Այս ժամանակաշրջանում հայրը նրան տանում է Եվրոպական տարբեր քաղաքներ, ծանոթացնում արվեստի հրաշագեղ գործերի։ Տասնմեկ տարեկան էր, երբ ընտանիքը հաստատվում է ԱՄՆ Կոնեկտիկուտ նահանգի Նյու Հեյվեն քաղաքում։ Ավարտում է Եյլի համալսարանը և ստանում Վինչեսթեր կրթաթոշակ՝ 1.5 տարի ուսանելու Հռոմի ամերիկյան ակադեմիայում։
Անհատական ցուցահանդեսներ է ունեցել Ամերիկայի մի շարք քաղաքներում ։
Արտաքին հղումներ
Կատեգորիա:Ամերիկահայ քանդակագործներ Կատեգորիա:Հայերն Օսմանյան կայսրությունում Կատեգորիա:Ամերիկահայեր Կատեգորիա:ԱՄՆ-ում օսմանյան ներգաղթյալներ Կատեգորիա:Քյութահյա քաղաքում ծնվածներ Կատեգորիա:Ամերիկահայ գեղանկարիչներ Կատեգորիա:Հայ թատերական նկարիչներ
Զաիտովո (այլ կիրառումներ)
Զաիտովո, կարող է վերաբերել՝
Եվգենի Կրեպս
Եվգենի Միխայիլի Կրեպս (Евгений Михайлович Крепс, ), խորհրդային ֆիզիոլոգ և կենսաքիմիկոս, ԽՍՀՄ ԳԱ ակադեմիկոս (1966, թղթակից անդամ՝ 1946), Սոցիալիստական աշխատանքի հերոս (1969)։ Աշակերտել է Իվան Պավլովին և Լևոն Օրբելուն։ 1934-1937 թվականներին՝ Լենինգրադի համալսարանի պրոֆեսոր։ 1935 թվականից աշխատել է ԽՍՀՄ ԳԱ Ի. Պավլովի անվան ֆիզիոլոգիայի ինստիտուտում։ 1960 թվականից՝ ԽՍՀՄ ԳԱ Ի. Սեչենովի անվան էվոլյուցիոն ֆիզիոլոգիայի և կենսաքիմիայի ինստիտուտի տնօրեն, 1967 թվականից՝ ԽՍՀՄ ԳԱ ֆիզիոլոգիական բաժանմունքի ակադեմիկոս քարտուղար։ Գիտական աշխատանքները վերաբերում են նյարդային համակարգի և մկանների համեմատական ֆիզիոլոգիային և կենսաքիմիային։ Մշակել է սեպսիսի վաղ հայտնաբերման մեթոդը, ստեղծել նոր սարքեր՝ օքսիհեմոմետր և օքսիհեմոգրաֆ։
Ծանոթագրություններ
Կատեգորիա:Ռուս ֆիզիոլոգներ Կատեգորիա:Սանկտ Պետերբուրգ քաղաքում ծնվածներ Կատեգորիա:Յալթա քաղաքում մահացածներ Կատեգորիա:Սոցիալիստական աշխատանքի հերոսներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Կենսաբանական գիտությունների դոկտորներ Կատեգորիա:ԽՍՀՄ ԳԱ իսկական անդամներ Կատեգորիա:Ռուս կենսաքիմիկոսներ Կատեգորիա:ԽՍՀՄ ԳԱ ակադեմիկոսներ Կատեգորիա:Ռուս գիտնականներ